Nicolai Kiær

Nicolai Kiær (kinesisk: 夏義可, pinyin: Xià Yìkě; 1888–1934) var norsk luthersk kinamisjonær og sportsutøver. Han var tilknyttet Young Men's Christian Association of China og Det norske misjonsselskap.

Nicolai var sønn av Anders Nicolai Kiær og Edle Johanne Bordø. Han ble etter endt teknisk utdannelse i 1911 sendt til Kina i 1912 av Norges Kristelige Ungdomsforbunds Ungdomsmisjon, og begynte å arbeide for Young Men's Christian Association of China i Changsha i provinsen Hunan. I 1930 sluttet han seg til Det norske misjonsselskap og underviste ved misjonens middelskole i Taohuashan (Taohualun, 桃花倫) i Yiyang. Hans norske YMCA-arbeid ble overtatt av Anders Tangeraas i 1935.

Kiær var også en aktiv turner og mangekjemper, og deltok i de olympiske leker 1908 i London. Han vant en olympisk sølvmedalje i turn, og var med på det norske laget som kom på andreplass i lagkonkurransen i mangekamp bak Sverige. Det var åtte lag med 16 til 40 turnere på hvert lag. Konkurransen ble arrangert fra 14. til 16. juli 1908. 

Nicolai Kiær giftet seg i 1916 med Mabel Ruth Hoy, datter av misjonæren William Edwin Hou (American Reformed Church in the United States).

 OL-medaljer 
 1908  London - 16px|Sølv Sølv i turn, mangekamp lagkonkurranse (Norge)

Referanser

 Kilder 
 Norsk Misjonsleksikon, bd. 2, s. 603.

 Eksterne lenker 


Kategori:Norske mangekjempere
Kategori:Norske turnere
Kategori:Misjonærer tilknyttet Det Norske Misjonsselskap
Kategori:Olympiske sølvmedaljevinnere for Norge
Kategori:Medaljevinnere under Sommer-OL 1908
Kategori:Deltakere for Norge under Sommer-OL 1908
Kategori:Gymnaster under Sommer-OL 1908
Kategori:Personer fra Oslo
Kategori:Olympiske medaljevinnere i gymnastikk
Kategori:Kiær (slekt)